VS000524
Datum: 1992-11-11T01:00:00.000+01:00
datum_sodbe_i_stopnje: 1997-04-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 1650000 SIT
opombe: II Ips 174/98. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Starejši moški.

## Škodni dogodek

Napad z nožem.

## Poškodba

Pretres možganov in razpočna rana v temenskem čelnem predelu, vbodnina na levi strani prsnega koša, vreznina na spodnji ustnici, vreznina na hrbtišču leve roke s prekinitvijo kit mišic iztezalk od 2. do 4. prsta ter vbodnino v desnih dimljah s prizadetostjo kožnega stegenskega živca.

## Telesne bolečine

700000 SIT Hude bolečine največ 2 dni, srednje intenzivne 1 teden, manj intenzivne pa še 14 dni, po odstranitiv mavca z leve roke ob razgibavanju pa še 1 mesec.

#### Hospitalizacija

Vrsta vhodnih in vreznih ran je zahtevale kirurško intervencijo.

#### Nevšečnosti med zdravljenjem

Nevšečnost predstavlja štiritedensko nošenje mavčeve longete, odstranjevanje šivov in razgibavanje zapestja leve roke.

## Strah

150000 SIT Utrpel je sekundarni strah, saj je ves čas je vedel, da ima poškodovane kite za iztegovanje prstov in se je zato utemeljeno bal, ali bo njegova roka, čeprav leva, še normalno uporabna.

## Zmanjšanje življenjske aktivnosti

800000 SIT Izvedenec kirurg je ugotovil 5% lažjo zavrto gibljivost levega zapestja zaradi šivanja kit, manjšo tožnikovo spretnost za delo z levico, opazno zmanjšano grobo moč leve roke in preobčutljivost brazgotine na desnem stegnu na dotik. Ugotovljeni pretres možganov pa ima za posledico tipične težave, ki se odražajo v glavobolih, vrtoglavicah, nervozi, nespečnosti, čezmernem znojenju, fizični in psihični utrudljivosti ter oslabljeni koncentraciji - čeprav vse navedeno le v lažji obliki.

---

ZOR člen 200, 203